בועז יזרעאלי

בועז יזרעאלי (נולד ב-1 באוקטובר 1960) הוא סופר ישראלי. יזרעאלי נולד בתל אביב. למד סוציולוגיה וקולנוע באוניברסיטת תל אביב. עבד בתפקידים שונים בעיתון "דבר". כותב מאמרי דעה וביקורת ספרים בעיתון "הארץ". עד כה פרסם חמישה קובצי סיפורים: "נביחות באלכסון" (כתר, 1994); "איפה כולם" (ידיעות אחרונות, 1997); "אדריכל" (הקיבוץ המאוחד, 2004), "השכן המסוכן" (הקיבוץ המאוחד, 2008); "בריכת התנינים" (עם עובד, 2017). וכן נובלה אחת, "פרזיט" (לוקוס, 2024). יזרעאלי פרסם סיפורים בכתבי עת שונים, בין השאר בכתב העת "קשת החדשה", ב"דחק - כתב עת לספרות טובה" ובאנתולוגיות של סיפורים ישראלים, בעברית, בספרדית ובאיטלקית. ספרו הראשון, 'נביחות באלכסון', נבחר כספר השנה על ידי המבקרת יהודית אוריין. בספר זה, הכולל שמונה סיפורים קצרים המערבים אלימות והומור, התווה יזרעאלי קו ריאליסטי-אבסורדי שאותו פיתח ושכלל בספריו הבאים. בספרו "השכן המסוכן" הפליג יזרעאלי אל מחוזות דמיון רחוקים כדי לחשוף את האבסורדיות של עולמנו. המבקרים שנדרשו לסיפוריו של יזרעאלי חזרו וציינו את שליטתו המרשימה בז'אנר הסיפור הקצר. בקיץ 2023 קרא יזרעאלי לציבור לקרוא יותר ולכתוב פחות: "עדרי הכותבים רמסו את הגדרות שהציבה השיטה הישנה, שבה עורכים בהוצאות הספרים החליטו מה ראוי לפרסום ומה לא", "נוצר מצב שבו אינספור ספרים נכתבים ויוצאים לאור — ובכל זאת נראה שלא קורה כלום". בספרו "מזכר פנימי" כותב הסופר והמבקר אמנון נבות על סיפוריו של יזרעאלי: "זוהי סיפורת שלוקחת את המציאות הקארברית צעד אחד נוסף למקום שבו ההקשרים והקשרים בין סיבה ומסובב מתרופפים והוודאויות מקבלות מימד של הפשטה. יחד עם זאת (ואין כאן סתירה) יש בה מבט אמיץ וממוקד במציאות שלמדנו לחלוף על פניה בהסבת מבט". נביחות באלכסון (ירושלים: הוצאת כתר, 1994) איפה כולם (תל אביב: הוצאת ידיעות אחרונות: ספרי חמד, 1997) (עריכה - צרויה שלו) אדריכל (בני ברק: הוצאת הקיבוץ המאוחד, 2004) השכן המסוכן (בני ברק: הקיבוץ המאוחד: ספרי סימן קריאה, 2008) (קובץ סיפורים) ברכת התנינים (תל אביב: עם עובד - הספרייה לעם, 2017) (סיפורים) פרזיט (תל אביב: לוקוס, 2024) (נובלה) יהודית אוריין, לעבור את החיים. ידיעות אחרונות, המוסף לשבת, י"ב באלול תשנ"ד, 19 באוגוסט 1994, עמ' 25-24. אדם ברוך, ספרות עברית. שם חדש: בועז יזרעאלי. מעריב, 26 באוגוסט 1994. מיכאל וילף, מורדים ואלימים. על המשמר, דפים לספרות, י"א בתשרי התשנ"ה, 16 בספטמבר 1994, עמ' 18. שמעון אדף, בגנות הנמנעות. הארץ, מוסף ספרים, גיליון 247, 19 בנובמבר 1997. נעמי גוטקינד, "איפה כולם" ומאיפה המחבר? הצופה, י' באלול תשנ"ז, 12 בספטמבר 1997, עמ' 6. חיה הופמן, שר הביטחון ביפן. ידיעות אחרונות, המוסף לשבת - תרבות, ספרות, אמנות, כ"ו באב תשנ"ז, 29 באוגוסט 1997, עמ' 26. אמנון נבות, אבל הסופר חי וקיים. מעריב, מוסף שבת - ספרות וספרים, י"ח בטבת תשנ"ח, 16 בינואר 1998, עמ' 31. ירון פריד, פליאה מבודחת. ידיעות אחרונות, המוסף לשבת - ספרות, י"ח בניסן תשס"ד, 9 באפריל 2004, עמ' 28. אמנון נבות, על שלושה ספרי מקור חדשים, באתר nrg‏, 28 בנובמבר 2008 דפנה שחורי, הגיהנום שבדלת ממול. Time Out תל אביב, גיליון 314 (6 עד 13 בנובמבר 2008), עמ' 123. עודד כרמלי, פרוזה מאולפת להפליא ב"השכן המסוכן", באתר nrg‏, 2 בפברואר 2009 אמנון נבות, בועז יזרעאלי, סופר חד־פעמי, באתר הארץ, 25 במאי 2017 קרן דותן, דיוק של מחט קטנה, באתר ישראל היום, 16 ביולי 2017 אריק גלסנר, העבודה היא קללה, האדם נולד לעונג ולבטלה, באתר ynet, 19 באפריל 2024 אודי בן סעדיה‏, "פרזיט" היא סאגה של אי התאמה הכתובה בכישרון רב, דמיון וחוש הומור נוקב, באתר וואלה, 1 במאי 2024 קרן דותן, "פרזיט": בועז יזרעאלי מסרב לצאת מהמיטה, באתר הארץ, 28 במאי 2024 אביב פטר, על הבטלה, מעלה 15, ספטמבר 2024, עמ' 5 בועז יזרעאלי, ב"לקסיקון הספרות העברית החדשה" רשימת הפרסומים של בועז יזרעאלי, בקטלוג הספרייה הלאומית 'ממלא מקום', קטע מתוך 'השכן המסוכן', באתר nrg, נ.ר.ג בועז יזרעאלי, הבחור החדש בשכונה, באתר ynet, 27 באוקטובר 2008 מאמרי בועז יזרעאלי, באתר "הארץ" בועז יזרעאלי, דף שער בספרייה הלאומית בועז יזרעאלי, בלקסיקון הספרות העברית החדשה שי שחורי דקל, יזרעאלי בועז, סופר ועיתונאי, באתר לקסיקון הקשרים, ‏03.01.2019 בועז יזרעאלי, כל אחד יכול לפרסם היום ספר. אבל לא כל זכות חייבים לממש, באתר הארץ, 19 באוקטובר 2022 אמנון נבות, מזכר פנימי, תל אביב: דחק הוצאה לאור, 2011, עמ' 25 ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.